46. schôdza NR SR - 6.deň - B. popoludní
Dátum: 2015-02-04
Poslanec: Hraško, Igor (OĽANO)
Druh vystúpenia: Vystúpenie v rozprave

56. Pani predsedajúca, pán minister, vážený kolega Susko, tie vaše poúčania si môžete strčiť, viete kam a odložte si ich pre vašich kolegov. Ja si vyprosím, aby ste vy mňa tuná poúčali o niektorých veciach, ku ktorým absolútne nemáte ani právo, ani nič, pretože sú to len primitivizmy a chcem sa opýtať, to vaše zdôvodnenie ku tomu môjmu odporu, ste si písali sám, alebo vám to písal nejaký iný tajtrlík? Viete, lebo to je čistý primitivizmus. (Prerušenie vystúpenia predsedajúcou.) Laššáková, Jana, podpredsedníčka NR SR 57. Pán poslanec, prosím vás pekne, vyjadrujte sa slušne. Hraško, Igor, poslanec NR SR 58. Ja sa zatiaľ vyjadrujem slušne, pani predsedajúca, ak chcete, ja mu to poviem aj osobne potom neslušnejšie, ale zatiaľ sa vyjadrujem slušne. Laššáková, Jana, podpredsedníčka NR SR 59. Nech sa páči, môžete mu to osobne povedať. (Prerušenie vystúpenia rečníkom.) Hraško, Igor, poslanec NR SR 60. Slovo tajtrlík sa nachádza v synonymickom slovníku, ráčte si to nájsť. (Prerušenie vystúpenia predsedajúcou.) Laššáková, Jana, podpredsedníčka NR SR 61. Ale ste poslanec Národnej rady, keby vám to niekto povedal, tak nie ste spokojný. (Prerušenie vystúpenia rečníkom.) Hraško, Igor, poslanec NR SR 62. Slovo tajtrlík nie je... (Prerušenie vystúpenia predsedajúcou.) Laššáková, Jana, podpredsedníčka NR SR 63. Poprosím vás, naozaj, vystupujte slušne. (Prerušenie vystúpenia rečníkom.) Hraško, Igor, poslanec NR SR 64. On ma tu urážal a vám to nevadilo, tak by som si vyprosil, aby ste vy používali rovnaký meter aj na mňa, aj na Suska. Keď som sa tuná rozhorčoval pri vrátenom zákone o verejnom obstarávaní prezidentom, bolo to rozhorčenie právom, pretože už vtedy sme dostali na stôl tento pozmeňovák k úplne inému zákonu. Samozrejme odôvodnil si to teraz kolega Susko s tým, že veď to sú peniaze z eurofondov, tak všetci to budú čerpať, ako to už hovoril aj kolega Poliačik. To znamená, že teraz budeme robiť prílepky ku akémukoľvek zákonu, ktorý bude súvisieť s čerpaním eurofondov a bude to absolútne úplne v inom zákone, čiže sociálnu oblasť budeme čerpať z hospodárstva, školstvo budeme čerpať zo životného prostredia. Takto si to predstavujete, pán Susko? Áno, lebo sú to peniaze z eurofondov? To je čo za primitivizmus? Toto je vaša štandardná práca? Áno, to je práca vládnej strany SMER klamať občanov, zavádzať občanov tejto krajiny a robiť prílepky k zákonom, ktoré absolútne nesúvisia. Pán Susko, opýtam sa vás, máme zákon o verejnom obstarávaní? Ale máme, veď ste si ho teraz schvaľovali. Schválili ste si predsa veto pána prezidenta, ste ho vetovali. Doplnili ste tam bod L a týmto dopĺňate ďalší bod M k zákonu o verejnom obstarávaní. Prečo to lepíte k tomuto? Toto mi viete vysvetliť? Vy sa zrazu ponáhľate, zrazu ste zistili, že niekoho ste ogabali, tých malých výrobcov elektrickej energie z obnoviteľných zdrojov, niečo ste im čmajzli, pretože už sa im to nevyplatí, a teraz to idete lepiť k úplne inému zákonu? Zákon o verejnom obstarávaní, ktorý sa mal doplniť bodom M, ste doplnili do zákona o európskom zoskupení európskej spolupráce a o štátnej štatistike. A tuná na konci ešte takým, ešte zvýrazneným ste to dopísali v súvislosti s vložením čl. 2, nového, sa upraví názov zákona a primerane sa upravia označenia nasledujúcich článkov. Na toto som rozčúlený, vy fakt neviete počkať? Veď sám ste mi povedali, že ste ma opäť poúčali, že schválený zákon sa môže otvárať opäť na ďalšej schôdzi. Tak to ste už naozaj nevedeli počkať, keď ste vedeli, že prelomíte prezidentove veto, tak na budúcu schôdzu ste ho mohli otvoriť kľudne zákon o verejnom obstarávaní, a tam toto strčiť. Čo, pán Susko, vedeli ste to? Už naozaj mesiac neviete počkať? Viete mi toto zdôvodniť? No neviete. A toto sú tie vaše metódy, toto sú tie vaše nástroje robenia legislatívy a už vidím ostatných právnikov, ako sa chytajú za hlavu, preboha, niečo z verejného obstarávania musím hľadať v zákone o európskom zoskupení územnej spolupráce a štátnej štatistike ešte k tomu, hej? Áno, takto sa robí legislatíva podľa vládnej strany SMER? Áno, vážení občania, takto robí legislatívu vládna strana SMER. Sociálna dehonestácia, ako som to už niekoľkokrát povedal. Tu sa dehonestuje úplne všetko. Dehonestuje sa legislatívny proces. Povie, však sa k tomu vyjadrite, že nepočul som žiadne stanovisko. Áno, pokiaľ by to išlo riadnym medzirezortným pripomienkovým konaním, určite by sme k nejakému stanovisku dospeli a určite by sme sa vedeli aj vyjadriť, áno je to dobrý návrh, je to pre občanov, samozrejme, súhlasíme s tým, nemáme s tým problém. Ale prečo to lepíte, ešte raz mi povedzte, prečo to lepíte k zákonu o európskom zoskupení územnej spolupráce a o štátnej štatistike, keď máme zákon o verejnom obstarávaní? Vidíte a toto neviete vysvetliť, ale vy si obhajujete, že to súvisí s tým, lebo je to čerpanie eurofondov. Ešte raz, už som vám to povedal na začiatku. To si ideme lepiť naozaj zákony tak, že peniaze, ktoré majú byť určené na sociálne programy, ale sú z eurofondov, budeme čerpať z ministerstva hospodárstva? Alebo pre vedu, vzdelávanie a výskum budeme čerpať z ministerstva životného prostredia? Prípadne niečo môžeme vyčerpať aj z kultúry, povedzme pre úplne iné, pre stavanie diaľnic? Áno, takto si to predstavujete? Lebo takto ste to zdôvodnili. Lebo to s tým súvisí, však sú to európske peniaze. No vidíte, aké sú to blbosti, pán Susko? Vidíte, aké blbosti ste tuná narozprávali? A týmto to chcete obhájiť? Nám sa nejedná o ten zákon, o tú výnimku, tá v podstate je dobrá, lebo má občanom umožniť jednoduchší prístup k veciam, ale nám sa jedná o ten postup a nad týmto som sa rozčuľoval už pri tom vrátenom zákone od prezidenta o verejnom obstarávaní, ku ktorému toto patrí. Ku ktorému toto patrí, nie k zákonu o európskom zoskupení. A vy si hovoríte právnik? Áno, tie právne kľučky, viete, ono, určite ste nad tým museli dlhšie sedieť, aby ste to vykoumali tak, aby sa, a dokonca vy ste museli pracovať na tom odôvodnení, aby ste vedeli odôvodniť takúto hlúposť, hlúposť, ktorú ste predložili do iného zákona. Veď my máme zákon o verejnom obstarávaní, prečo to pcháte sem? Mesiac ste nevedeli počkať? Pán Susko, veď to je neobhájiteľné. Vidíte, a toto sú tie vaše metódy. Naozaj my máme zákony, zákon o verejnom obstarávaní. Už tam má zmien na milú kedveš, ako sa hovorí, menilo sa to. Menilo sa aj to posledne, prezident vám to vrátil, lebo ďalšia výnimka. Teraz dávate ďalšiu výnimku, veď vy furt po sebe opravujete vaše zbabrané zákony. Ale keď vám to tuná hovoríme v rozprave, tak sa tvárite, že nie, vy ste tí najlepší. Veď rozbabrete, čo sa dá a potom to po sebe opravujete, veď už sme to tu mali ixkrát, ixkrát sme už boli svedkami toho, že po sebe opravujete zbabrané veci. Hŕ, hŕ, hŕ, urobíte niečo, a potom zistíte, že ste to zbabrali, lebo vám idú to oplieskať o hlavu, lebo by ste stratili možno jednu voličskú skupinu, ktorá sa aj nachádza medzi vami, vašich roduverných. Zistíte, že ste to zbabrali, tak to idete opravovať. No a toto je to isté. Veď sa už na vás sťažovali, poslali nám všetkým maily, že ste ich obabrali a teraz to idete naprávať. Zajtra tu budú protestovať, budú interpelácie, oni tu budú kričať vonku. Pán Susko, choďte si ich vypočuť. Ešte je tam nejaký sneh, možno sa vám aj ujde niečo z toho snehu. A toto je systém práce vládnej strany SMER, prílepok možno dobrého zákona, zlepšenia prilepia k úplne nesúvisiacemu zákonu. Toto kritizujem, nie samotný návrh, nie samotný pozmeňovák, ale ten váš štýl práce, ten váš postup. Žiadne pripomienkovanie, nič, len tuná zrazu sa nám v laviciach zjaví pozmeňovák Suska k úplne inému zákonu. Toto je proces, ktorý by tuná nemal byť a niekto to bude ešte aj kritizovať zo strany vedenia, že takto je to v poriadku. Dobre, máte, čo ste chceli.